ফিফা বিশ্বকাপ
ফিফা বিশ্বকাপ () (ফুটবল বিশ্বকাপ, সকার বিশ্বকাপ, অথবা শুধু বিশ্বকাপ নামেও পরিচিত) একটি আন্তর্জাতিক ফুটবল প্রতিযোগিতা যেখানে ফিফা ( — উচ্চারণ: "ফেদেরাসিওঁ অ্যাঁতের্নাসিওনাল্‌ দ্য ফুৎবল্‌ আসোসিয়াসিওঁ‌", অর্থাৎ "আন্তর্জাতিক ফুটবল সংস্থা") সহযোগী দেশগুলোর পুরুষ জাতীয় ফুটবল দল অংশ নেয়। ফিফা বিশ্ব ফুটবল নিয়ন্ত্রণকারী সংস্থা। ১৯৩০ সালে এই প্রতিযোগিতা শুরু হয় এবং এখন পর্যন্ত চার বছর পর পর অনুষ্ঠিত হচ্ছে। মাঝে দ্বিতীয় বিশ্বযুদ্ধের কারণে ১৯৪২ ও ১৯৪৬ সালে এই প্রতিযোগিতা অনুষ্ঠিত হয়নি।
ইতালি জাতীয় ফুটবল দল
আন্তর্জাতিক ফুটবলের অন্যতম সাফল্যমণ্ডিত দলগুলোর মধ্যে ইতালির জাতীয় দল অন্যতম। সেই সাথে তাঁরা ফুটবল বিশ্বকাপের ইতিহাসে দ্বিতীয় সর্বোচ্চ শিরোপাধারী দল। ইতালি মোট চারবার বিশ্বকাপ শিরোপা অর্জন করেছে (১৯৩৪, ১৯৩৮, ১৯৮২, ২০০৬)। তাদের ওপরে দল আছে, একটিই—ব্রাজিল দলটি যারা পাঁচবার বিশ্বকাপ শিরোপা অর্জন করেছে। এছাড়াও ইতালি একবার উয়েফা ইউরোপিয়ান ফুটবল চ্যাম্পিয়নশিপ (১৯৬৮), গ্রীষ্মকালীন অলিম্পিক শিরোপা (১৯৬৩) এবং দুইবার সেন্ট্রাল ইউরোপিয়ান ইন্টারন্যাশনাল কাপ জয় করেছে।